Naziv škole

Adresa

Logo škole (ako postoji)

**PRAVILNIK O SIGURNOJ I ODGOVORNOJ UPOTREBI INFORMACIJSKO KOMUNIKACIJSKIH TEHNOLOGIJA NAVEDITE NAZIV ŠKOLE (npr. Osnovne škole N.N.)**

Mjesto, godina

Na temelju navesti članak statuta škole Školski odbor na sjednici održanoj datum donosi

**PRAVILNIK O SIGURNOJ I ODGOVORNOJ UPOTREBI INFORMACIJSKO KOMUNIKACIJSKIH TEHNOLOGIJA NAVEDITE NAZIV ŠKOLE (npr. Osnovne škole N.N.)**

# Uvod

Navedite koja je svrha pravilnika kao npr. jasno i nedvosmisleno određivanje načina prihvatljivog i dopuštenog korištenja IKT resursa škole.

Navedite za koga vrijedi pravilnik: za sve korisnike IKT infrastrukture škole, ili možda samo za učenike, nastavnike i sl. Ukoliko postoji i infrastruktura CARNet mreže, potrebno je to spomenuti.

Navedite i da se učenici moraju pridržavati uputa koje im mogu dati nastavnici, a kojima je cilj unapređenje sigurnosti školske informatičke opreme i mreže.

Navedite da se i svi školski djelatnici moraju pridržavati uputa koje im može dati školski administrator sustava ili neka druga ovlaštena osoba radi unapređenja sigurnosti školske informatičke opreme i mreže.

# Osnovne sigurnosne odredbe

Definirajte sve materijalne i nematerijalne resurse: korisnike, opremu, vrste informacija i aplikacija.

Navedite da se školska oprema treba čuvati i koristiti pažljivo.

Navedite da se tuđi osobni podaci mogu koristiti isključivo uz prethodno odobrenje.

Odgovorite na sljedeća pitanja: Koje sigurnosne mjere zaštite podataka škola primjenjuje? Postoje li antivirusni programi, vatrozid, sigurnosna kopija podataka, neka domenska politika sigurnosti u računalnim mrežama ili nešto drugo? Na koji način se implementiraju te mjere zaštite? Postoje li neka određena pravila vezana uz te mjere zaštite?

Navedite jesu li zaposlenici dužni koristiti službenu e-mail adresu (ime.prezime@skole.hr) za komunikaciju.

Navedite da je nastavnicima i drugim djelatnicima škole strogo zabranjeno davati učenicima i drugim korisnicima vlastite zaporke i digitalne identitete (za detalje vidite upute).

Definirajte da svi djelatnici škole moraju potpisati izjavu o tajnosti podataka, te da se moraju pridržavati etičkih načela pri korištenju IKT-a.

Definirajte što se događa u slučaju nepridržavanja pravila, kako škola sankcionira kršenje / nepridržavanje pravila, te kome se prijavljuje svako ponašanje koje nije u skladu s pravilnikom (za detalje vidite upute).

# Školska IKT oprema i održavanje

Definirajte računalnu mrežu, njen sastav i nadležnosti osoblja za pojedine segmente mreže ukoliko takvi postoje (za detalje vidite upute).

Definirajte računala i ostalu računalnu opremu škole i nadležnost za održavanje te opreme (za detalje vidite upute). Definirajte i uvjete zbrinjavanja računalnog otpada.

Definirajte konfiguraciju računalne mreže i lokalnih računala u smislu rasporeda i mrežnog priključenja postojećih računala, mogućnosti priključenja na mrežu ostalih računala te dostupnosti pojedine vrste mreža u pojedinim dijelovima školskih prostorija.

Definirajte korišteni osnovni sustavski i aplikativni softver na školskim računalima, postavke koje je postavio administrator, redoviti način ažuriranja računalnih programa, priključenje na lokalnu mrežu, internet, instalirane alate za zaštitu infrastrukture / opreme.

Odgovorite i na sljedeća pitanja: Postoji li nadzor licenciranja? Tko je odgovoran za instalaciju i održavanje računalnih programa? Smiju li učenici instalirati računalne programe te pod kojim uvjetima? Kome se treba javiti ukoliko se želi instalirati računalni program? Koje su sankcije predviđene za nepridržavanje ovih pravila?

# Reguliranje pristupa IKT opremi

Definirajte tko može pristupiti žičnoj i bežičnoj mrežnoj infrastrukturi, tko su sve korisnici te mreže, na koje načine se štiti računalna mreža (npr. WPA/WPA2 enkripcija i sl.) te pod kojim uvjetima korisnici imaju pravo pristupa mreži?

Definirajte mehanizme zaštite lokalnih računala (npr. domenska politika, zaporke, vatrozid, redovito ažuriranje, omogućavanje / onemogućavanje da krajnji korisnik instalira softver i sl.). Definirajte uvjete pod kojima korisnici mogu pristupiti lokalnim računalima, kojim računalima smiju pristupiti učenici, kojima nastavnici, a kojima ostalo osoblje.

Definirajte postojanje posebnog prostora na nekom poslužitelju ili mrežnom mjestu za zajedničko dijeljenje podataka, korisnike s pravima pristupa te uvjete pristupanja tom prostoru.

Definirajte vremenske termine korištenja računala i ostale opreme. Kada i pod kojim uvjetima učenici smiju pristupiti internetskim sadržajima, npr. pretraživanju interneta, društvenim mrežama i sl. (za detalje vidite upute)?

Definirajte postoje li posebni propisi za korištenje opreme u informatičkim učionicama. Postoji li posebna odgovornost nastavnika za tu opremu (ili voditelja informatičke učionice)?

Postavite preporuke za korisničke zaporke te redovitu promjenu zaporki (za detalje vidite upute).

Definirajte načine filtriranja internetskih sadržaja odnosno postoje li internetski sadržaji koji nisu primjereni za učenike pa im učenici niti ne mogu pristupiti? Pozovite se na Odluku Ministarstva znanosti i obrazovanja prema kojoj sve osnovne i srednje škole spojene na CARNet mrežu automatski su uključene i u sustav filtriranja nepoćudnih sadržaja (za detalje vidite upute).

Definirajte i naglasite da se od učenika očekuje da prihvate filtriranje određenih sadržaja kao sigurnosnu mjeru te ga ne smiju pokušati zaobići jer je ono postavljeno radi njihove sigurnosti, ali i sigurnosti svih drugih učenika. Potrebno je zabraniti zaobilaženje bilo kojih sigurnosnih postavki računalne opreme.

Postoji li nadzor mrežnog prometa? Tko ga obavlja?

# Sigurnost korisnika

Navedite potrebu za stalnom edukacijom učenika i cijelog školskog kolektiva da bi se držao korak s trendovima u korištenju IKT-a, kao i s nadolazećim prijetnjama računalnoj sigurnosti.

Definirajte načine prijave i odjave korisnika u radu sa sustavom (računalima i drugim servisima koji zahtijevaju prijavu).

Definirajte postupak ophođenja s privatnim (i tajnim) podacima koje su korisnici dobili od škole, uvjete preuzimanja datoteka na lokalno računalo i moguće pokretanje izvršnih datoteka (za detalje vidite upute).

Uredite odnos škole prema Elektroničkom identitetu u sustavu AAI@Edu.hr: postoji li potreba revidirati ih na godišnjoj razini, kako se oni izdaju i daju učenicima i sl.

Definirajte kada prestaju prava učenika (ili prava nad elektroničkim identitetom u sustavu AAI@Edu.hr), odnosno kad je prava potrebno ukinuti.

Definirajte prava pristupa djelatnika škole te načine ukidanja i postavljanja njihovih prava (korisnički računi i sl.).

# Prihvatljivo i odgovorno korištenje informacijsko-komunikacijskih tehnologija

## Ponašanje na Internetu

Definirajte postojanje općeprihvaćenog skupa pravila ponašanja na internetu – "Netiquette" te načine upoznavanja svih korisnika s tim pravilima (za detalje vidite upute). Napomenite da je svaki pojedinac odgovoran za svoje ponašanje u virtualnom svijetu te da se prema drugim korisnicima mora ponašati pristojno, ne vrijeđati ih niti objavljivati neprimjerene sadržaje.

Definirajte načine na koje se učenike poučava da ne otkrivaju osobne podatke, uključujući svoju adresu, ime škole, telefonske brojeve i slično.

Definirajte da se uz Pravila lijepog ponašanja na internetu postave i Pravila sigurnog ponašanja, koja mogu uključivati određene naputke (za detalje vidite upute).

## Autorsko pravo

Istaknite da se korisnike potiče da potpisuju materijale koje su sami izradili koristeći neku licencu, ali i da poštuju tuđe radove. Nipošto ne smiju tuđe radove predstavljati kao svoje, preuzimati zasluge za tuđe radove, niti nedozvoljeno preuzimati tuđe radove s interneta. Korištenje tuđih materijala s interneta mora biti citirano, obavezno navodeći autora korištenih materijala te izvor informacije (poveznica i datum preuzimanja).

Definirajte da su računalni programi također zaštićeni zakonom kao jezična djela. Najčešće su zaštićeni samo izvorni programi, no ne i ideje na kojima se oni zasnivaju. U to su uključeni naravno i mrežni programi odnosno aplikacije.

Navedite da je kod mrežnog mjesta moguće posebno zaštititi samo objavljeni sadržaj, a moguće je zaštititi i elemente koji se odnose na samo mrežno mjesto i djelo su dizajnera i/ili tvrtke/osobe koja je izradila samo mrežno mjesto.

## Dijeljenje datoteka

Definirajte nelegalno dijeljenje datoteka te to izričito zabranite (dodatne preporuke pogledajte u uputama).

## Internetsko nasilje

Definirajte nasilničko ponašanje koristeći primjere iz uputa. Istaknite da su svi oblici nasilničkog ponašanja nedopušteni i da će disciplinski odgovarati svi oni za koje se utvrdi da provode takve aktivnosti (za detalje vidite upute).

Definirajte mjere (ili strategije) odgovora na relativno male oblike uznemiravanja koja nisu prouzročila veliku štetu (dodatne preporuke pogledajte u uputama).

## Korištenje mobilnih telefona

Definirajte uvjete pod kojima je moguće koristiti mobilne telefone, na nastavi i u školi općenito. Upozorite da mobilni telefoni sve više imaju potpuni pristup internetu (za detalje vidite upute).

Ovaj pravilnik stupa na snagu danom donošenja.

Klasa: navesti klasu

Urbroj: navesti ur. broj

Mjesto, datum

PREDSJEDNIK ŠKOLSKOG ODBORA

Ime i prezime predsjednika šk. odbora